Antonio Ozores (nombre artistico d'Antonio Ozores Puchol), naixito de Burchazot (Huerta Norte, País Valencián) o 24 d'agosto de 1928 y muerto en Madrit (Espanya) o 12 de mayo de 2010, estió un actor y director cinematografico valencián con una important carrera cinematografica en o Cine espanyol y bells premios recibitos. Miembro d'una conoixita familia d'actors, yera fillo de Mariano Ozores y Luisa Puchol, estió casato con Elisa Montés, yera pai d'Emma Ozores, chermano de José Luis Ozores y de Mariano Ozores, y tío d'Adriana Ozores. D'entre as suyas cintas, cal destacar ¡Cómo está el servicio! (1968, Mariano Ozores), El turismo es un gran invento (1968, Pedro Lazaga) u Todos al suelo (1981, Mariano Ozores).